
REPUBLIKA E SHQIPËRISË
KUVENDI
Komisioni Për Politikën e Jashtme
				
Komision për dhënie mendimi

Tiranë, më _________  2022 

MEMO

PËR PROJEKTLIGJIN
“PËR RATIFIKIMIN 
E MARRЁVESHJES SË HUAS, NDЁRMJET REPUBLIKЁS 
SЁ SHQIPЁRISЁ DHE BANKËS NDËRKOMBËTARE 
PËR RINDËRTIM DHE ZHVILLIM, PËR FINANCIMIN SHTESË 
PËR PROJEKTIN “PËRMIRËSIMI I SISTEMIT TË SHËNDETËSISË”



· HYRJE

Projektligji "Për ratifikimin e marrëveshjes së huas, ndërmjet Republikës së Shqipërisë dhe Bankës Ndërkombëtare për Rindërtim dhe Zhvillim, për financimin shtesë për projektin “Përmirësimi i sistemit të shëndetësisë” është propozuar nga Këshilli i Ministrave. 

Komisioni për Politikën e Jashtme e shqyrton projektligjin në cilësinë e komisionit për dhënie mendimi bazuar në nenet 32-38 të Rregullores së Kuvendit.


· BAZA KUSHTETUESE E PROJEKTLIGJIT 

Këshilli i Ministrave e ka propozuar projektligjin bazuar në nenet 78, 83 pika 1 dhe 121 pika 1 të Kushtetutës, në përputhje me nenet 81, pika 1, dhe 100, të Kushtetutës, si dhe me nenin 17, të ligjit nr.43/2016, “Për marrëveshjet ndërkombëtare në Republikën e Shqipërisë”.

Në dispozitat e kësaj marrëveshjeje dypalëshe reflektohen të gjitha rregullat për koordinimin e skemave të sigurimeve shoqërore për personat e punësuar, personat e vetëpunësuar dhe për punëdhënësit, të cilat janë përcaktuar në rregulloren e Këshillit nr.1408/71 dhe rregulloren nr.883/2004, të Parlamentit Evropian dhe të Këshillit Evropian.


· QËLLIMI DHE PËRMBAJTJA E PROJEKTLIGJIT

[bookmark: _Hlk38309527]Ky projektligj synon ratifikimin, nga Kuvendi i Republikës së Shqipërisë, e marrëveshjes së huas, ndërmjet Republikës së Shqipërisë dhe Bankës Ndërkombëtare për Rindërtim dhe Zhvillim, për financimin shtesë për projektin “Përmirësimi i sistemit të shëndetësisë”.

Marrëveshja vjen në kuadër të pasojave të tërmetit të 29 nëntorit 2019, ku  Banka Botërore u angazhua për mbështetje në vlerën e 25 milionë eurove për  rindërtimin e objekteve shëndetësore, në kuadër të programit qeverisës  2021-2025, ku rindërtimi është një nga shtyllat kryesore të financimit dhe kjo kontratë do t’i hapë rrugën financimit të objekteve shëndetësore.

Qëllimi i projektligjit është të kontribuojë në modernizimin e shërbimeve të përzgjedhura spitalore publike dhe të mbështesë rindërtimin e objekteve të përzgjedhura mjekësore të dëmtuara nga tërmeti i vitit 2019.

Ndër të tjera, objektivi “Një strategji e re për shëndetin dhe zhvillimin e qëndrueshëm” ka në fokus angazhimet sa më  poshtë vijon, angazhime të cilat janë edhe në fokus për t’u mbështetur e  inkurajuar nga marrëveshja, e cila synohet të miratohet nëpërmjet këtij  projektligji:
- Investimi në ndërtimin e një sistemi shëndetësor kombëtar të fortë,  rezistent dhe gjithëpërfshirës - duke rritur investimet në infrastrukturën  shëndetësore, përmirësuar kapacitetet, duke ruajtur forcën e punës në  shëndetësi dhe duke promovuar kujdesin social, njësoj i rëndësishëm me  atë shëndetësor.;
- Ndërtimi i një sistemi të dhënash, që garanton informacionin për “shpërndarjen” dhe aksesin në shërbimin shëndetësor të popullatës, por edhe si mekanizëm monitorimi konstant për adresimin e pabarazive;
- Nxitje e inovacionit dhe rritje e përdorimit të teknologjisë së informacionit në shëndetësi;
- Dhënie e përparësisë për integrimin e shërbimeve të kujdesit shëndetësor  dhe të shërbimit social, duke siguruar një kujdes të fokusuar te pacienti  dhe duke ndërtuar një sistem të fortë të kujdesit primar

· [bookmark: page3]EFEKTET FINANCIARE

Sa i takon efekteve financiare, sqarojmë se Marrëveshja e huas që synohet të miratohet nëpërmjet këtij projektligji ka termat financiarë, si më poshtë vijon:
· Shuma 25 000 000 euro;
· Interesi: bazuar në normën e referencës + marzh të ndryshueshëm;
· Tarifa Front-end: 0.25% e shumës së huas;
· Komision angazhimi: 0.25% që përllogaritet mbi vlerën e padisbursuar të huas;
· Maturimi: 12 vjet, duke përfshirë periudhën prej 3.5 vitesh pa pagesë principali.

